ચલો ઇન્ડિયા ઇવેન્ટ તથા તેની ટીમના ઉત્સાહથી આકર્ષાયેલા લોકોમાં કોંગ્રેસમેન ફ્રાંક પાલ્લોન, સેનેટર સામ થોમ્પસન, TVAsia ચેરમેન શ્રી એર.આર.શાહ, કોમ્યુનીટી લીડર ડો.નવિન મહેતા સહિતના વી.આઇ.પી.ઓનો સમાવેશ થતો હતો. એટલું જ નહિં પરેડના ગ્રાન્ડ માર્શલ અનુપમ ખેર પણ ચલો ઇન્ડિયા ટેન્ટના આકર્ષણથી મુકત રહી શકયા નહી તેમનો ફલોટ ચલો ઇન્ડિયા ઓફિસ નજીક આવતાં જ આનંદ અને આશ્ચર્ય સાથે પ્રભાવિત થયેલા શ્રી ખેરએ ટીમના ફોટા લીધા, વીડિયો ઉતાર્યો અને ચલો ઇન્ડિયાના ચિફ ઓર્ગેનાઇઝર શ્રી સુનિલ નાયક સાથે હાથ મિલાવ્યા શ્રીનાયક તેમની સાથે ફલોટમાં જોડાયા. ચલો ઇન્ડિયા ટેન્ટ પાસેથી પસાર થતા તમામ ફલોટસ ટેન્ટ પાસે જાણે કે ખેંચાઇ આવતા હતા. તથા ફોટા લેતા હતા આગામી દિવસોમાં યોજાનારી આ ચલો ઇન્ડિયા જાણે કે પરેડનું મોટુ આકર્ષણ બની ગયેલી જોવા મળી હતી. જો ચલો ઇન્ડિયાની ઝલક આટલું આકર્ષણ જગાવી શકતી હોય તો ત્રિદિવસિય પ્રોગ્રામ કેટલું વધુ આકર્ષણ જગાવશે તેની કલ્પના જ કરવી રહી.